Sibongile Ndashe

Sibongile Ndashe lauya ce ƴar kasar firka ta Kudu, kuma mai fafutukar kare hakkin dan Adam. Ta shiga cikin dokar data shafi jama'a tun shekara ta 1999 kuma tayi aiki ga kungiyoyin kare hakkin mata da dama. Ta kafa Initiative for Strategic Law in Africa (ISLA) a cikin shekara ta 2014 kuma tayi aiki don taimakawa lauyoyi a duk faɗin Afirka sun gabatar da shari'o'in da suka shafi jinsi da kuma yanayin jima'i. Ta goyi bayan ƙara hukunta liwadi. A watan Oktoban shekara ta 2017 an kamata a Tanzaniya bisa zargin "inganta luwadi" yayin da take tattaunawa kan hanyoyin kalubalantar haramcin maganin cutar kanjamau daga asibitoci masu zaman kansu.

 Sana'arta 
Sibongile Ndashe ta tsunduma cikin dokar kare muradun jama'a tun shekara ta 1999. Ndashe tana da digiri na B. Proc da Bachelor of Laws daga Jami'ar Western Cape .  Ta fara aikinta a matsayin magatakardar labari a Cibiyar Albarkatun Shari'a, Afirka ta Kudu. 

A cikin shekara ta 2001 Ndashe tayi aiki a ƙarƙashin Johann Kriegler da Kate O'Regan a matsayin magatakardar bincike a Kotun Tsarin Mulki ta Afirka ta Kudu .   Ta kasance mai bada shawara kan shari'a a Cibiyar Shari'a ta Mata daga shekara ta 2002 zuwa shekara ta 2007, inda ta maida hankali kan shari'o'in da suka shafi 'yancin mata .    Ndashe tayi aiki a matsayin lauya tare da Cibiyar Kare Haƙƙin Bil Adama ta Duniya (Interights) tsakanin shekara ta 2007 da shekara ta 2013.   Yayin da tayi aiki kan shari'o'i a yankin Kudancin Afirka da suka shafi 'yancin ɗan adam, wariya da shari'o'in da ke gaban Hukumar Haƙƙin Dan Adam da Jama'ar Afirka . 

Ndashe ta kafa Initiative for Strategic Law a Afirka (ISLA) acikin shekara ta 2014 kuma tana aiki a matsayin babbar darekta.  ISLA da Ndashe suna bada shawarwarin shari'a ga lauyoyi daga ƙasashen Afirka. Tana da matukar sha'awar tallafawa ƙungiyoyin yanki da na cikin gida don gabatar da shari'o'in daidaita jima'i da batutuwan tantance jinsi a gaban kotuna kuma tana son ƙara yanke hukunci game da luwadi. Ndashe ta taimaka wajen kafa kungiyar Lauyoyin Kare Hakkokin Bil Adama ta Afirka (ALRILaN) don taimaka wa lauyoyin dake aiki kan irin wadannan shari’o’in kuma ta goyi bayan shari’o’in LGTBI a Kotun Kotu kan ‘Yancin Dan Adam da Jama’a . 

 A shekarar 2017 ankamata a Tanzania 
A cikin watan Oktoba shekara ta 2017 Ndashe tayi tafiya zuwa Tanzaniya tare da wani ɗan Afirka ta Kudu da kuma lauya ɗan Uganda, duk membobin ISLAN, don ganawa da membobin Community Health and Education Services and Advocacy (Chesa), ƙungiyar kare hakkin ma'aikatan jima'i ta Tanzaniya.  Sun gana a wani otal da ke Dares Salaam domin tattauna yadda zasu kalubalanci dokar watan Oktoban shekara ta 2016 data haramta ayyukan wayar da kan jama’a game da cutar kanjamau, da kuma sakamakon rufe yawancin asibitocin Tanzaniya masu zaman kansu dake bada maganin cutar kanjamau.    'Yan sanda sun kai samame wurin taron inda suka kama lauyoyin uku, 'yan Chesa tara da manajan otal saboda "inganta luwadi", wanda ya sabawa doka a Tanzaniya .   Ndashe ta cigaba da cewa kungiyar bata karya wata doka ba domin taron bai shafi luwadi da madigo ba, illa dai yadda ake samun maganin cutar kanjamau baki daya; duk da haka, an tsare kungiyar ba tareda tuhumar su ba harna tsawon kwanaki goma 10, wanda ya wuce sa'o'i 24 da dokar Tanzaniya ta kayyade.    An sake Ndashe kuma an tasa keyarta zuwa Afirka ta Kudu a ranar 28 ga watan Oktoba. Tayi niyyar gurfanar da gwamnatin Tanzaniya a gaban kotu kan yadda akayi musu magani. 

 Nassoshi 

Category:Rayayyun mutane